Source: http://www.mup.sk/33/priplatky-a-mzdove-zvyhodnenia-od-1-5-2018-uniqueiduchxzASYZNYgghOvcPhx_CvY8AjsHSEOpLpGVMy1prA/?uri_view_type=4
Timestamp: 2018-03-17 22:07:52+00:00

Document:
Príplatky a mzdové zvýhodnenia od 1.5.2018 | Mzdové účtovníctvo a personalistika
Zamestnancovi patrí za nočnú prácu od 1. mája 2018 popri dosiahnutej mzde za každú hodinu nočnej práce mzdové zvýhodnenie od mája 2019 najmenej v sume 30 % minimálnej mzdy v eurách za hodinu /0,8277 eur/, a ak ide o zamestnanca vykonávajúceho rizikovú prácu, patrí mu mzdové zvýhodnenie najmenej v sume 35 % minimálnej mzdy v eurách za hodinu /0,96565 eur/. Z dôvodu zvýšenej záťaže nočnej práce na zamestnancov vykonávajúcich rizikové práce sa navrhuje vyššia suma mzdového zvýhodnenia pre zamestnancov, ktorí vykonávajú pracovné činnosti, ktoré príslušný orgán verejného zdravotníctva zaradil do 3. alebo 4. kategórie rizika. Pri zamestnávateľovi, pri ktorom sa vzhľadom na povahu práce alebo podmienky prevádzky vyžaduje, aby sa prevažná časť práce vykonávala ako nočná práca, možno dohodnúť, ak nejde o zamestnanca vykonávajúceho rizikovú prácu, nižšiu sumu mzdového zvýhodnenia ako podľa odseku 1, najmenej však 25 % minimálnej mzdy v eurách za hodinu podľa osobitného predpisu, v kolektívnej zmluve, alebo v pracovnej zmluve, ak ide o zamestnávateľa, pri ktorom nepôsobí odborová organizácia a ktorý k 31. decembru predchádzajúceho kalendárneho roka zamestnával menej ako 20 zamestnancov.
Zamestnancovi patrí za nočnú prácu popri dosiahnutej mzde za každú hodinu nočnej práce mzdové zvýhodnenie od mája 2019 najmenej v sume 40 % minimálnej mzdy v eurách za hodinu podľa osobitného predpisu, a ak ide o zamestnanca vykonávajúceho rizikovú prácu, patrí mu mzdové zvýhodnenie najmenej v sume 50 % minimálnej mzdy v eurách za hodinu podľa osobitného predpisu. U zamestnávateľa, u ktorého sa vzhľadom na povahu práce alebo podmienky prevádzky vyžaduje, aby sa prevažná časť práce vykonávala ako nočná práca, možno dohodnúť, ak nejde o zamestnanca vykonávajúceho rizikovú prácu, nižšiu sumu mzdového zvýhodnenia ako podľa odseku 1, najmenej však 35 % minimálnej mzdy v eurách za hodinu podľa osobitného predpisu, v kolektívnej zmluve, alebo v pracovnej zmluve, ak ide o zamestnávateľa, u ktorého nepôsobí odborová organizácia a ktorý k 31. decembru predchádzajúceho kalendárneho roku zamestnával menej ako 20 zamestnancov.
Zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme
Podľa § 16 zamestnancovi patrí za hodinu práce v noci príplatok v sume 25 % hodinovej sadzby funkčného platu, najmenej však príplatok rovnajúci sa sume ustanovenej podľa § 123 ods. 1 Zákonníka práce. Podľa § 17 zamestnancovi patrí za hodinu práce v sobotu alebo v nedeľu príplatok v sume 30 % hodinovej sadzby funkčného platu najmenej však príplatok rovnajúci sa sume ustanovenej podľa § 122a ods. 1 a § 122b ods. 1 Zákonníka práce. Upravuje sa, aby neboli zamestnanci pri výkone práce vo verejnom záujme v nevýhodnejšom postavení v porovnaní s odmeňovaním podľa Zákonníka práce a aby mali predmetné príplatky garantované aspoň v takej sadzbe, ako podľa Zákonníka práce. Podľa § 29 ods. 4 pri poskytovaní platu zamestnancom, na ktorých sa vzťahuje tento zákon, zamestnávateľ neuplatní ustanovenia § 43 ods. 1 písm. d), § 96 ods. 3 a 5, § 118 ods. 2 a 3, § 119 ods. 2, § 120 až 122, § 124, § 127 ods. 1 až 3, § 128, § 134 a 135 Zákonníka práce.
Zákon č. 55/2017 Z. z. o štátnej službe
Podľa § 139 ods. 1 - Štátnemu zamestnancovi za hodinu štátnej služby v noci patrí príplatok v sume 25 % z príslušnej časti funkčného platu, najmenej však príplatok rovnajúci sa sume ustanovenej podľa § 123 ods. 1 Zákonníka práce. Podľa § 140 ods. 1 - Štátnemu zamestnancovi za hodinu štátnej služby v sobotu a v nedeľu patrí príplatok v sume 30 % z príslušnej časti funkčného platu, najmenej však príplatok rovnajúci sa sume ustanovenej podľa § 122a ods. 1 a § 122b ods. 1 Zákonníka práce. Podľa § 171 na štátnozamestnanecké vzťahy sa primerane použijú ustanovenia ZP 122a ods. 1, § 122b ods. 1, § 123 ods. 1. Zosúlaďuje sa minimálna výška niektorých mzdových zvýhodnení, ktoré patria štátnemu zamestnancovi za vykonávanie štátnej služby v noci, v sobotu a v nedeľu s navrhovanou úpravou v Zákonníku práce. V tomto prípade nie je možné použiť derogačnú klauzulu.

References: § 16
 § 123
 § 17
 § 122
 § 122
 § 29
 § 43
 § 96
 § 118
 § 119
 § 120
 § 124
 § 127
 § 128
 § 134
 § 139
 § 123
 § 140
 § 122
 § 122
 § 171
 § 122
 § 123